งาน (ไม่) ง่าย
เหตุเกิดที่ธนาคารใหญ่แห่งหนึ่ง ที่มีปัญหาในการหาคนมาดูแลฝ่ายการประชาสัมพันธ์ ซึ่งถือเป็นหน่วยงานสำคัญ
8 ส.ค. 2558

เหตุเกิดที่ธนาคารใหญ่แห่งหนึ่ง ที่มีปัญหาในการหาคนมาดูแลฝ่ายการประชาสัมพันธ์ ซึ่งถือเป็นหน่วยงานสำคัญ และเป็นทัพหน้าในการดูแลรับมือกับลูกค้าและสื่อทั้งหลาย
ปัจจุบันผู้บริหารที่ดูแลมาร์เก็ตติ้ง ต้องเหมางานพีอาร์ไปดูด้วย เพราะงานมันเกี่ยวเนื่องกัน แต่บังเอิญผู้บริหารสาวมีชื่อย่อว่า “ป.” ดันไปเผลอว่าสื่อจนทำให้ซีอีโอแบงก์คิดว่าถ้าไม่ดูแลสื่ออาจจะมีปัญหา เลยส่งผู้บริหารสาวนาม “อ.” ไปดูแลงานพีอาร์แทน
ไอเดียนี้น่าจะกิ๊บเก๋ยูเรก้า แต่ผ่านไปครึ่งปีผลงานก็เริ่มเป็นที่ปรากฏ หากงานไหนถ้ามีนายไปแล้วเธอไม่รู้ เลยไม่ได้ไป แต่คู่แข่ง “ป.” ไป นางก็จะอวตารต่อว่าต่อขานลูกน้อง ทำเอาลูกน้องหงอยเหงาอยากจะลาออกวันละหลายๆ หน
งานล่าสุดที่จะต้องจัดคิวผู้บริหารที่ใหญ่เท่าๆ กันของแบงก์มานั่งแถลงข่าวร่วมกัน เมื่อได้คิวผู้บริหารท่านหนึ่งมาแล้วก็ไปแจ้งผู้บริหารอีกท่านเพื่อทราบ
เท่านั้นเองบรรยากาศก็เริ่มมาคุ เพราะผู้บริหารท่านหลังปฏิเสธที่จะออกงานคู่กับผู้บริหารอีกคน จะมาปฏิบัติโดยไม่ถามไม่ได้
งานนี้ผู้บริหารสาวนาม “อ” ถึงกับอึ้ง จะหันไปด่าลูกน้องก็ไม่ได้ เพราะงานนี้ทำด้วยฝีมือล้วนๆ 
และจนถึงป่านนี้ ก็ยังไม่สามารถจัดให้ผู้บริหารที่มีตำแหน่งใหญ่เท่าๆ กันมานั่งแถลงข่าวด้วยกันไม่ได้เลย
ใครบอกว่างานพีอาร์ง่ายกันนะ คริ คริ